Ε.Π.Α. Λάρνακας

Η Ένωσις Πεζοπορικού Αθλητικού Μουσικού Ομίλου Λάρνακος (Ε.Π.Α. Λάρνακος) (, διαβάζεται «έπα») ήταν κυπριακή ποδοσφαιρική ομάδα με έδρα τη Λάρνακα. Ιδρύθηκε το 1932. Χρώματα της ομάδας ήταν το κίτρινο και το μαύρο.

Η ΕΠΑ είχε κατακτήσει 3 πρωταθλήματα Κύπρου, 5 κύπελλα Κύπρου και 1 Ασπίδα Πάκκου, όντας η έκτη πιο πετυχημένη ομάδα σε κατακτήσεις τροπαίων στο κυπριακό ποδόσφαιρο. Αποτελεί ένα από τα ιδρυτικά σωματεία της Κυπριακής Ομοσπονδίας Ποδοσφαίρου. Η ομάδα έχει 50 συμμετοχές στην Α΄ κατηγορία Κύπρου. Την περίοδο 1970-71 συμμετείχε στο πρωτάθλημα Α΄ Εθνικής. Η ΕΠΑ έχει συμμετάσχει τρεις φορές στα ευρωπαϊκά κύπελλα ποδοσφαίρου χωρίς να πετύχει κάποια πρόκριση.

Το 1994 η Ε.Π.Α. Λάρνακας συγχωνεύθηκε με τον Πεζοπορικό Όμιλο Λάρνακας δημιουργώντας την Αθλητική Ένωση «Κίτιον» (Α.Ε.Κ. Λάρνακας).

 Ιστορία 
 Ίδρυση 
Η ΕΠΑ ιδρύθηκε στις 17 Οκτωβρίου 1932 από την ενοποίηση δύο σωματείων της Λάρνακας, του Πεζοπορικού Λάρνακας και του ΑΜΟΛ. Για το λόγο αυτό το νέο σωματείο ονομάστηκε «Ένωσις Πεζοπορικού Αθλητικού Μουσικού Ομίλου Λάρνακος» (Ε.Π.Α. Λάρνακος). Ο Πεζοπορικός είχε ιδρυθεί το Μάρτιο του 1924. Στις 3 Οκτωβρίου 1926 μερίδα μελών αποχώρησε από τον Πεζοπορικό και ίδρυσε τον Αθλητικό Μουσικό Όμιλο Λάρνακος (Α.Μ.Ο.Λ.). Τα δύο σωματεία ανέπτυξαν αθλητική και πολιτιστική δράση.

Η ίδρυση της ΕΠΑ είχε ως στόχο τη συνένωση των αθλητικών και κυρίως των ποδοσφαιρικών δυνάμεων της Λάρνακας προκειμένου να δημιουργηθεί μια ισχυρή ομάδα που να εκπροσωπεί επάξια τη Λάρνακα στα διάφορα πρωταθλήματα. Με ανακοίνωση στον τύπο με τίτλο «Εν τη Ενώσει η Ισχύς», η πρώτη Επιτροπεία του νέου σωματείου εκθειάζει την συνένωση ως «επιστέγασμα των μακρών και ευγενών αγώνων των δύο Σωματείων» και ζητά την στήριξη όλων, σε συνέχεια των πρώτων θετικών ενεργειών: «αρτιώτατη εμφάνιση», «στέγαση εις μεγαλοπρεπές οίκημα» και «απόκτηση ικανωτάτου και πανελληνίου φήμης προπονητού».

 Τα πρώτα χρόνια και ίδρυση της ΚΟΠ 
Στις 20 Νοεμβρίου 1932 η νεοϊδρυθείσα ΕΠΑ κέρδισε με 2-0 σε φιλικό αγώνα στο Παλιό ΓΣΖ την ισχυρή Χάποελ Παλαιστίνης (Τελ Αβιβ). Ήταν η πρώτη νίκη κυπριακής ομάδας επί μιας ξένης ομάδας.

Όταν ιδρύθηκε η ΕΠΑ, η Κυπριακή Ομοσπονδία Ποδοσφαίρου δεν είχε ακόμα δημιουργηθεί και έτσι δεν διεξαγόταν παγκύπριο πρωτάθλημα. Είχαν, όμως, ήδη δημιουργηθεί αρκετά σωματεία.

Το 1932 (πριν τη δημιουργία της ΕΠΑ), με πρωτοβουλία του Πεζοπορικού Λάρνακας, διεξήχθη, με σύστημα νοκ-άουτ, το πρώτο παγκύπριο πρωτάθλημα, το «πρωτάθλημα πόλεων». Το δεύτερο παγκύπριο πρωτάθλημα διοργάνωσε ο ΑΠΟΕΛ (1933). Στο πρωτάθλημα αυτό συμμετείχαν 8 ομάδες, με την ΕΠΑ να είναι μία από αυτές. Είχε συμφωνηθεί όπως οι 8 ομάδες αγωνιστούν μεταξύ τους σε ένα γύρο και οι πρώτες πέντε στη βαθμολογία να αγωνιστούν μεταξύ τους, πάλι σε ένα γύρο. Στην τελική βαθμολογία η ΕΠΑ ισοβαθμούσε με τον ΑΠΟΕΛ και έτσι έγιναν αγώνες μπαράζ για ανάδειξη του πρωταθλητή. Το πρώτο παιχνίδι έγινε στο παλιό ΓΣΠ και ο ΑΠΟΕΛ κέρδισε με 6-0. Το δεύτερο παιχνίδι έγινε στο Παλιό ΓΣΖ με τις δύο ομάδες να μένουν ισόπαλες 2-2, με τον ΑΠΟΕΛ να αναδεικνύεται πρωταθλητής.

Το τρίτο ανεπίσημο πρωτάθλημα διοργάνωσε η ΑΕΛ, με την ΕΠΑ να τερματίζει στην τέταρτη θέση. Το τέταρτο πρωτάθλημα πόλεων θα το διοργάνωνε η Ανόρθωση. Ωστόσο, λόγω προκήρυξης πρωταθλήματος από τον Τραστ στη Λευκωσία (με την ευκαιρία των εορτασμών της δεκαετηρίδας από την ίδρυση του) και διαμάχης μεταξύ των δύο ομάδων, αλλά και άλλων θεμάτων για τα οποία υπήρχαν διαφωνίες (ο Ολυμπιακός Λευκωσίας και ο Άρης Λεμεσού έθεσαν θέμα ελεύθερης συμμετοχής ποδοσφαιριστών από ένα σωματείο σε άλλο), τα σωματεία αποφάσισαν τη δημιουργία μιας αρχής η οποία θα είχε την ευθύνη διοργάνωσης των πρωταθλημάτων. Έτσι, στις 23 Σεπτεμβρίου 1934 ιδρύεται η Κυπριακή Ομοσπονδία Ποδοσφαίρου (ΚΟΠ), με την ΕΠΑ να αποτελεί ένα από τα ιδρυτικά της μέλη.

Στο μεταξύ, από το φθινόπωρο του 1933 προπονητής και παίκτης στην ΕΠΑ αναλαμβάνει ο διεθνής μέσος του Ολυμπιακού Πειραιώς Μιχάλης (Λάλης) Λεκός, ενέργεια η οποία χαιρετίζεται σε ανακοίνωση της Επιτροπείας του σωματείου ως «απόκτηση ικανωτάτου και πανελληνίου φήμης προπονητού». 

 Περίοδος 1934-1939 
Την περίοδο 1934-35 διεξήχθη το πρώτο επίσημο παγκύπριο πρωτάθλημα. Η ΕΠΑ συμμετείχε στο πρωτάθλημα. Ως έδρα χρησιμοποιούσε το Παλιό ΓΣΖ. Η ΕΠΑ τερμάτισε στην έβδομη θέση. Την περίοδο 1935-36 τερμάτισε στην όγδοη και τελευταία θέση.

 Αποχώρηση από την ΚΟΠ και επανίδρυση Πεζοπορικού 
Την 1η Ιουνίου 1936 η ΕΠΑ αποχώρησε από την ΚΟΠ εξαιτίας εσωτερικών προβλημάτων που προέκυψαν. Οι μέτριες παρουσίες της ποδοσφαιρικής ομάδας στα πρωταθλήματα, οι αντιδράσεις ανθρώπων οι οποίοι παρέμεναν εκτός διοικητικών, αλλά και ποδοσφαιριστές οι οποίοι τέθηκαν σε αδράνεια οδήγησαν  μια ομάδα μελών και ποδοσφαιριστών να αποχωρήσουν από την ΕΠΑ και να επανιδρύσουν στις 21 Μαρτίου 1937 τον Πεζοπορικό Λάρνακας. Μεταξύ των δύο ομάδων υπήρχε μεγάλη αντιπαλότητα ως ομάδες της ίδιας πόλης. Επιπλέον, μεταξύ των δύο ομάδων υπήρχε ταξική διαφορά. Στον Πεζοπορικό συγκεντρώθηκε μεγάλο μέρος της εύπορης τάξης της Λάρνακας. Οι φιλάθλοι της ΕΠΑ προέρχονταν κυρίως από τα μικρομεσαία και λαϊκά κοινωνικά στρώματα της Λάρνακας. Η ΕΠΑ είχε επίσης την υποστήριξη της πολυάριθμης αρμενικής κοινότητας της Λάρνακας. Στην ΕΠΑ, εκτός από Ελληνοκύπριοι, αγωνίζονταν και εγνωσμένης αξίας Αρμένιοι ποδοσφαιριστές, όπως και Τουρκοκύπριοι.

 Επανένταξη στην ΚΟΠ 
Στις 24 Ιουλίου 1938 η ΕΠΑ επανεντάχθηκε στην ΚΟΠ και συμμετείχε στο πρωτάθλημα της περιόδου 1938-39. Διεκδίκησε το πρωτάθλημα όμως τελικά περιορίστηκε στην δεύτερη θέση.
+Η πορεία της ΕΠΑ την περίοδο 1934-1939 στις διοργανώσεις της ΚΟΠ.ΠερίοδοςΠρωτάθλημαΚύπελλοΚατηγορίαΘέσηΟμάδεςΑγώνεςΝίκεςΙσοπαλίεςΉττεςΤέρματαΒαθμοίΔιοργάνωσηΦάσηΥπέρΚατά 1934-35 A΄ 7 8 121 5 0 7 17 34 10Κύπελλο ΚύπρουΠροημιτελικά 1935-36 A΄ 8 8 14 0 2 12 8 35 2Κύπελλο ΚύπρουΗμιτελικά 1936-37 Δεν δήλωσε συμμετοχήΔεν συμμετείχε 1937-38 Δεν δήλωσε συμμετοχήΔεν συμμετείχε 1938-39 A΄ 2 7 11 9 0 2 33 9 18Κύπελλο ΚύπρουΠροημιτελικάΒαθμολογία: Νίκη=2 βαθμοί, Ισοπαλία=1 βαθμός, Ήττα=0 βαθμοί
1 Δύο αγώνες της ΕΠΑ ματαιώθηκαν.

 Δεκαετία 1940-1949 
Τις περιόδους 1939-40 και 1940-41 η ΕΠΑ τερμάτισε στην τρίτη θέση του βαθμολογικού πίνακα. Από το 1941 έως το 1944 δεν διεξήχθη παγκύπριο πρωτάθλημα λόγω του δευτέρου παγκοσμίου πολέμου, επειδή πολλοί Κύπριοι εντάχθηκαν στις αντικατοχικές ομάδες που δημιουργήθηκαν στην Ελλάδα. Την περίοδο 1944-45 το πρωτάθλημα και το κύπελλο επανήλθαν. Στις 14 Απριλίου 1945 η ΕΠΑ κατέκτησε το κύπελλο Κύπρου κερδίζοντας στο παλιό ΓΣΠ τον ΑΠΟΕΛ με 3-1. Ήταν ο πρώτος τίτλος της ομάδας. Στο πρωτάθλημα η ΕΠΑ τερμάτισε στην πρώτη θέση ισοβαθμώντας με τον ΑΠΟΕΛ. Οι δύο ομάδες έδωσαν αγώνας μπαράζ για την ανάδειξη του πρωταθλητή. Ο πρώτος αγώνας έγινε στο παλιό ΓΣΠ στις 10 Ιουλίου 1945 με τις δύο ομάδες να μένουν ισόπαλες 0-0. Το δεύτερο παιχνίδι έγινε στο Παλιό ΓΣΖ στις 15 Ιουλίου 1945 με την ΕΠΑ να κερδίζει με 3-1. Η ΕΠΑ πέτυχε το νταμπλ.

Η ΕΠΑ κατάφερε να πετύχει το νταμπλ και την επόμενη περίοδο. Κατέκτησε το πρωτάθλημα Κύπρου 1945-46, αυτή τη φορά με διαφορά βαθμών, όπως και το κύπελλο Κύπρου 1945-46, κερδίζοντας στον τελικό τον ΑΠΟΕΛ με 2-1. Ήταν η πρώτη φορά στην ιστορία του κυπριακού ποδοσφαίρου που μία ομάδα πετύχαινε δύο συνεχόμενα νταμπλ.

Την περίοδο 1946-47 τερμάτισε στη δεύτερη θέση.

 Αποχώρηση από την ΚΟΠ 
Το 1947 η ΕΠΑ, η Ανόρθωση και ο Πεζοπορικός ζήτησαν καταστατική αλλαγή με κύριο αίτημα την εκ περιτροπής προεδρία της ΚΟΠ σε όλες τις πόλεις. Οι ομάδες αυτές έθεσαν το αίτημα αυτό ζητώντας ισότιμη μεταχείριση αφού θεωρούσαν ότι οι ομάδες της Λευκωσίας (στην οποία έδρευε η ΚΟΠ) και κυρίως ο ΑΠΟΕΛ τύγχαναν την εύνοια της ΚΟΠ. Το αίτημα συζητήθηκε σε γενική συνέλευση της ομοσπονδίας στις 27 Αυγούστου 1947, αλλά υπέρ της πρότασης αυτής ψήφισαν μόνοι οι τρεις αυτές ομάδες. Μετά από αυτό το αποτέλεσμα, οι τρεις ομάδες αποχώρησαν από την ΚΟΠ και δημιούργησαν δική του ομοσπονδία, την «Ποδοσφαιρική Αθλητική Ομοσπονδία Κύπρου» (ΠΑΟΚ), με έδρα τη Λάρνακα. Στην ομοσπονδία αυτή εντάχθηκαν άλλα πέντε σωματεία (ΑΜΟΛ Λεμεσού, Τουρκική Λέσχη Λάρνακας, Τουρκική Λέσχη Αμμοχώστου, η Τουρκ Ουτζιού της Αμμοχώστου και η Τουρκική Αθλητική Εστία Τσετίν Καγιά της Λευκωσίας). Μεταξύ των δύο ομοσπονδιών επικράτησε κλίμα συγκρουσιακό. Η διαμάχη τερματίστηκε με την πάροδο ενός χρόνου όταν η ΠΑΟΚ διαλύθηκε και τα τρία σωματεία (ΕΠΑ, Ανόρθωση, Πεζοπορικός) επανεντάχθηκαν το φθινόπωρο του 1948 στην ΚΟΠ.
+Η πορεία της ΕΠΑ τη δεκαετία 1940-1949 στις διοργανώσεις της ΚΟΠ.ΠερίοδοςΠρωτάθλημαΚύπελλοΚατηγορίαΘέσηΟμάδεςΑγώνεςΝίκεςΙσοπαλίεςΉττεςΤέρματαΒαθμοίΔιοργάνωσηΦάσηΥπέρΚατά 1939-40 A΄ 3 6 10 4 3 3 24 22 11 Κύπελλο ΚύπρουΠροημιτελικά 1940-41 A΄ 3 5 7 2 0 5 17 26 4 Κύπελλο ΚύπρουΗμιτελικά 1941-44  Δεν διεξήχθη πρωτάθλημα και κύπελλο 1944-45A΄1610811501917Κύπελλο ΚύπρουΚυπελλούχος 1945-46A΄1610811341417Κύπελλο ΚύπρουΚυπελλούχος 1946-47 A΄ 2 7 12 9 0 3 29 13 18 Κύπελλο ΚύπρουΗμιτελικά 1947-48  Αποχώρησε από την ΚΟΠ 1948-49 A΄ 5 8 14 4 1 9 25 36 9Κύπελλο ΚύπρουΠροημιτελικάΒαθμολογία: Νίκη=2 βαθμοί, Ισοπαλία=1 βαθμός, Ήττα=0 βαθμοί

 Δεκαετία 1950-1959 

Την περίοδο 1949-50 η ΕΠΑ τερμάτισε στη δεύτερη θέση, ένα βαθμό πίσω από την πρωταθλήτρια Ανόρθωση. Στο κύπελλο Κύπρου έφτασε μέχρι τον τελικό. Αντίπαλος ήταν η Ανόρθωση. Στον τελικό η Ανόρθωση προηγείτο μέχρι και τα τελευταία λεπτά όταν η ΕΠΑ κέρδισε πέναλτι. Η πρώτη εκτέλεση ήταν επιτυχής αλλά ο διαιτητής διέταξε επανάληψη. Η δεύτερη εκτέλεση ήταν αποτυχημένη και οπαδοί της ΕΠΑ εισέβαλαν στον αγωνιστικό χώρο με αποτέλεσμα ο αγώνας να διακοπεί. Η ΚΟΠ αποφάσισε επανάληψη και στον επαναληπτικό η ΕΠΑ κέρδισε με 2-1, κατακτώντας το τρίτο της κύπελλο.

Την περίοδο 1950-51 η ΕΠΑ τερμάτισε στην πέμπτη θέση. Στο κύπελλο Κύπρου έφτασε και πάλι στον τελικό αλλά έχασε το τρόπαιο από τον ΑΠΟΕΛ με 7-0. Το αποτελέσματα αυτό παραμένει και σήμερα ως το πιο μεγάλο σε έκταση σε τελικό του κυπέλλου Κύπρου.

Τη δεκαετία του 1950 η ΕΠΑ κατέκτησε ακόμα δύο κύπελλα. Στο κύπελλο Κύπρου 1952-53 αντιμετώπισε στον τελικό την Τσετίν Καγιά Λευκωσίας την οποία κέρδισε με 2-1. Στο κύπελλο Κύπρου 1954-55 αντιμετώπισε στον τελικό τον Πεζοπορικό τον οποίο κέρδισε με 2-1. Η ΕΠΑ συμπλήρωσε πέντε κατακτήσεις κυπέλλου, έχοντας την εποχή εκείνη τις περισσότερες κατακτήσεις από οποιαδήποτε άλλη ομάδα. Ήταν όμως και το τελευταίο κύπελλο που κατακτούσε η ομάδα. Το 1955 κατέκτησε την Ασπίδα Πάκκου κερδίζοντας την ΑΕΛ με 3-2.
+Η πορεία της ΕΠΑ τη δεκαετία 1950-1959 στις διοργανώσεις της ΚΟΠ.ΠερίοδοςΠρωτάθλημαΚύπελλοΚατηγορίαΘέσηΟμάδεςΑγώνεςΝίκεςΙσοπαλίεςΉττεςΤέρματαΒαθμοίΔιοργάνωσηΦάσηΥπέρΚατά 1949-50 A΄ 2 8 14 10 2 2 41 23 22Κύπελλο ΚύπρουΚυπελλούχος 1950-51 A΄ 5 8 14 6 2 6 31 32 14Κύπελλο ΚύπρουΦιναλίστ 1951-52 A΄ 2 8 14 7 3 4 32 23 17Κύπελλο ΚύπρουΠροημιτελικά 1952-53 A΄ 6 8 14 5 2 7 21 25 12Κύπελλο ΚύπρουΚυπελλούχος 1953-54 A΄ 6 9 16 8 0 8 31 27 16Κύπελλο ΚύπρουΑ΄ γύρος 1954-55 A΄ 5 10 18 7 4 7 38 33 18Κύπελλο ΚύπρουΚυπελλούχος 1955-56 A΄ 8 9 16 4 2 10 23 38 10Δεν διεξήχθη 1956-57 A΄ 8 9 16 2 6 8 27 37 10Δεν διεξήχθη 1957-58 A΄ 3 10 18 9 2 7 31 34 20Δεν διεξήχθη 1958-59 Δεν διεξήχθη πρωτάθλημα Κύπελλο ΚύπρουΠροημιτελικάΒαθμολογία: Νίκη=2 βαθμοί, Ισοπαλία=1 βαθμός, Ήττα=0 βαθμοί

 Δεκαετία 1960-1969 
Τη δεκαετία του 1960 η ΕΠΑ δεν πραγματοποίησε καλές πορείες στο πρωτάθλημα, με εξαίρεση την περίοδο 1968-69 που τερμάτισε στην τέταρτη θέση. Στο κύπελλο Κύπρου 1967-68 έφτασε μέχρι τον τελικό όπου έχασε το τρόπαιο από τον ΑΠΟΕΛ με 2-1.
+Η πορεία της ΕΠΑ τη δεκαετία 1960-1969 στις διοργανώσεις της ΚΟΠ.ΠερίοδοςΠρωτάθλημαΚύπελλοΚατηγορίαΘέσηΟμάδεςΑγώνεςΝίκεςΙσοπαλίεςΉττεςΤέρματαΒαθμοίΔιοργάνωσηΦάσηΥπέρΚατά 1959-60 A΄ 9 11 20 5 4 11 31 50 13Δεν διεξήχθη 1960-61  A΄ 9 13 24 9 5 10 40 50 47Δεν διεξήχθη 1961-62  A΄ 11 13 24 7 7 10 41 48 45Κύπελλο ΚύπρουΠροημιτελικά 1962-63  A΄ 7 12 22 8 4 10 32 47 42Κύπελλο ΚύπρουΑ΄ γύρος 1963-64  A΄ Το πρωτάθλημα διακόπηκεΚύπελλο ΚύπρουΔεν συμμετείχε 1964-65 A΄  8 11 20 7 2 11 31 40 36Κύπελλο ΚύπρουΠροημιτελικά 1965-66 A΄ 10 11 20 6 3 11 20 33 35Κύπελλο Κύπρου Α΄ γύρος 1966-67 A΄ 10 12 22 6 3 13 36 53 361Κύπελλο Κύπρου Προημιτελικά 1967-68  A΄ 7 12 22 7 6 9 42 36 42Κύπελλο ΚύπρουΦιναλίστ 1968-69  A΄ 4 12 22 8 8 6 39 41 46 Κύπελλο ΚύπρουΠροημιτελικάΒαθμολογία 1959-1960: Νίκη=2 βαθμοί, Ισοπαλία=1 βαθμός, Ήττα=0 βαθμοί  Βαθμολογία 1960-1969: Νίκη=3 βαθμοί, Ισοπαλία=2 βαθμοί, Ήττα=1 βαθμός 
1: Η ΕΠΑ κέρδισε 37 βαθμούς, αλλά τιμωρήθηκε με αφαίρεση 1 βαθμού και έτσι στην τελική βαθμολογία αναγράφονται 36 βαθμοί.

 Δεκαετία 1970-1979 
Την περίοδο 1969-70 η ΕΠΑ κατέκτησε το πρωτάθλημα. Η ΕΠΑ ισοβαθμούσε με τον Πεζοπορικό και την Ομόνοια, αλλά υπερτερούσε στην αναλογία τερμάτων (λόγος επίθεσης προς άμυνα). Ο τίτλος κρίθηκε την τελευταία αγωνιστική όπου ΕΠΑ και Ομόνοια εξήλθαν ισόπαλες 3-3 ενώ ο Πεζοπορικός έχασε από τον Απόλλωνα.

Με την κατάκτηση του πρωταθλήματος, η ΕΠΑ εξασφάλισε την συμμετοχή της στην Α΄ Εθνική Ελλάδας καθώς ίσχυε ο θεσμός συμμετοχής της πρωταθλήτριας Κύπρου στο ελληνικό πρωτάθλημα. Συμμετείχε στο πρωτάθλημα Α΄ Εθνικής 1970-1971 και τερμάτισε στη 18η και τελευταία θέση με απολογισμό 3 νίκες, 4 ισοπαλίες και 27 ήττες. Στο Κύπελλο Ελλάδας αποκλείστηκε στον τελευταίο προκριματικό γύρο από τον Απόλλων Σμύρνης.

Την περίοδο 1970-71, αφότου είχε υποβιβαστεί από το ελληνικό πρωτάθλημα, η ΕΠΑ επέστρεψε στο κυπριακό πρωτάθλημα. Διεκδίκησε τον τίτλο της πρωταθλήτριας αλλά τελικά τερμάτισε στη δεύτερη θέση, δύο βαθμούς πίσω από την πρωταθλήτρια Ομόνοια.
+Η πορεία της ΕΠΑ τη δεκαετία 1970-1979 στις διοργανώσεις της ΚΟΠ.ΠερίοδοςΠρωτάθλημαΚύπελλοΚατηγορίαΘέσηΟμάδεςΑγώνεςΝίκεςΙσοπαλίεςΉττεςΤέρματαΒαθμοίΔιοργάνωσηΦάσηΥπέρΚατά 1969-70 A΄112221273461853Κύπελλο ΚύπρουΠροημιτελικά 1970-71 Συμμετοχή στην Α΄ Εθνική 1970-1971Κύπελλο Ελλάδος 1970-71 1971-72  A΄ 2 12 22 11 8 3 36 17 30Κύπελλο ΚύπρουΗμιτελικά 1972-73  A΄ 6 14 26 8 10 8 28 23 26Κύπελλο ΚύπρουΑ΄ γύρος 1973-74  A΄ 11 14 26 4 11 11 22 36 19Κύπελλο ΚύπρουΒ΄ γύρος 1974-75  A΄ 8 14 26 7 8 11 27 35 22Κύπελλο ΚύπρουΑ΄ γύρος 1975-76  A΄ 11 15 28 5 12 11 33 35 22Κύπελλο ΚύπρουΠροημιτελικά 1976-77 A΄  5 16 30 14 7 9 37 24 35Κύπελλο ΚύπρουΠροημιτελικά 1977-78  A΄ 8 16 30 9 13 8 44 35 31Κύπελλο ΚύπρουΗμιτελικά 1978-79 A΄  10 16 30 9 9 12 32 35 27 Κύπελλο ΚύπρουΒ΄ γύροςΒαθμολογία 1969-1970: Νίκη=3 βαθμοί, Ισοπαλία=2 βαθμοί, Ήττα=1 βαθμός  Βαθμολογία 1970-1979: Νίκη=2 βαθμοί, Ισοπαλία=1 βαθμός, Ήττα=0 βαθμοί 

 Δεκαετία 1980-1989 
Τη δεκαετία του 1980 η ΕΠΑ δεν διεκδίκησε κάποιο τίτλο στο πρωτάθλημα. Στο κύπελλο Κύπρου 1984-85 έφτασε μέχρι τον τελικό όπου έχασε το τρόπαιο από την ΑΕΛ με 1-0. Την περίοδο 1988-89 η ΕΠΑ τερμάτισε στη δέκατη τρίτη θέση και για πρώτη φορά στην ιστορία της υποβιβάστηκε στη Β΄ κατηγορία.
+Η πορεία της ΕΠΑ τη δεκαετία 1980-1989 στις διοργανώσεις της ΚΟΠ.ΠερίοδοςΠρωτάθλημαΚύπελλοΚατηγορίαΘέσηΟμάδεςΑγώνεςΝίκεςΙσοπαλίεςΉττεςΤέρματαΒαθμοίΔιοργάνωσηΦάσηΥπέρΚατά 1979-80  A΄ 4 15 28 10 10 8 41 27 30Κύπελλο ΚύπρουΒ΄ γύρος 1980-81  A΄ 10 14 26 6 9 11 25 27 21Κύπελλο ΚύπρουΠροημιτελικά 1981-82  A΄ 11 14 26 6 10 10 24 41 22Κύπελλο ΚύπρουΑ΄ γύρος 1982-83  A΄ 10 14 26 8 6 12 22 33 22Κύπελλο ΚύπρουΒ΄ γύρος 1983-84  A΄ 8 14 26 6 13 7 28 31 25Κύπελλο ΚύπρουΑ΄ γύρος 1984-85  A΄ 7 14 26 7 11 8 26 29 25Κύπελλο ΚύπρουΦιναλίστ 1985-86  A΄ 9 14 26 6 10 10 27 35 22Κύπελλο ΚύπρουΑ΄ γύρος 1986-87  A΄ 3 16 30 18 7 5 45 20 43Κύπελλο ΚύπρουΑ΄ γύρος 1987-88  A΄ 9 16 30 10 7 13 37 43 27Κύπελλο ΚύπρουΒ΄ γύρος 1988-89  A΄ 1312px 15 28 6 9 13 32 41 21Κύπελλο ΚύπρουΒ΄ γύροςΒαθμολογία: Νίκη=2 βαθμοί, Ισοπαλία=1 βαθμός, Ήττα=0 βαθμοί 

 Περίοδος 1990-1994 
Την περίοδο 1989-90 κατέκτησε το πρωτάθλημα Β΄ κατηγορίας και προβιβάστηκε στην Α΄ κατηγορία. Τις επόμενες τρεις περιόδους τερμάτιζε στις χαμηλές θέσεις του βαθμολογικού πίνακα. Την περίοδο 1993-94 η ΕΠΑ τερμάτισε στη 12η θέση και υποβιβάστηκε στη Β΄ κατηγορία για δεύτερη φορά στην ιστορία της. Τον Ιούλιο του 1994 αποφασίστηκε η ενοποίηση της ομάδας με τον Πεζοπορικό Λάρνακας, δημιουργώντας την ΑΕΚ Λάρνακας.
+Η πορεία της ΕΠΑ την περίοδο 1990-1994 στις διοργανώσεις της ΚΟΠ.ΠερίοδοςΠρωτάθλημαΚύπελλοΚατηγορίαΘέσηΟμάδεςΑγώνεςΝίκεςΙσοπαλίεςΉττεςΤέρματαΒαθμοίΔιοργάνωσηΦάσηΥπέρΚατά 1989-90Β΄112px1528842845Κύπελλο ΚύπρουΑ΄ γύρος 1990-91 A΄  10 14 26 7 10 9 29 37 24 Κύπελλο ΚύπρουΒ΄ γύρος 1991-92  A΄  8 14 26 8 7 11 35 40 31Κύπελλο ΚύπρουΗμιτελικά 1992-93  A΄  10 14 26 8 8 10 40 48 32Κύπελλο ΚύπρουΠροημιτελικά 1993-94  A΄  1212px 14 26 7 2 17 30 53 23Κύπελλο ΚύπρουΠροημιτελικάΒαθμολογία 1989-91: Νίκη=2 βαθμοί, Ισοπαλία=1 βαθμός, Ήττα=0 βαθμοί  Βαθμολογία 1991-99: Νίκη=3 βαθμοί, Ισοπαλία=1 βαθμός, Ήττα=0 βαθμοί 

 Συμμετοχές ανά κατηγορία 
Ο πίνακας που ακολουθεί παρουσιάζει τις συμμετοχές της ομάδας ανά εθνική κατηγορία του Συστήματος ποδοσφαιρικών πρωταθλημάτων Κύπρου καθώς και στις διοργανώσεις κυπέλλου.
<center>
{|
|valign="top" width=50%|

 Πρωτάθλημα Κατηγορία Αριθμός συμμετοχών Α΄ κατηγορία  50 Β΄ κατηγορία 1 Σύνολο 51
|valign="top" width=50%|
{| class="wikitable"
! colspan=2| Κύπελλο
|-
| Κατηγορία
| Αριθμός συμμετοχών
|-
| Κύπελλο Κύπρου || <center>47|-
|}
|}

Επιπρόσθετα, η ομάδα έχει μία συμμετοχή στην Α΄ Εθνική Ελλάδας και μία συμμετοχή στο Κύπελλο Ελλάδας.

 Συνολικά στατιστικά στην Α΄ κατηγορία 
Ο πίνακας που ακολουθεί παρουσιάζει τη συνολική πορεία της ΕΠΑ στο πρωτάθλημα Α΄ κατηγορίας από το 1934 έως και το 1994. Η βαθμολογία είναι το άθροισμα της πραγματικής βαθμολογίας κάθε περιόδου, ανεξάρτητα από το σύστημα βαθμολόγησης. Χρησιμοποιώντας το σύγχρονο σύστημα βαθμολόγησης (νίκη=3 βαθμοί, ισοπαλία=1 βαθμός, ήττα:0 βαθμοί) οι βαθμοί που εξασφαλίζει είναι 1363. Η περίοδος 1963-64, στην οποία το πρωτάθλημα διακόπηκε, δεν συμπεριλαμβάνεται.
Πρωτάθλημα Α΄ κατηγορίας Συμμετοχές Αγώνες   Σύνολο Νίκες Ισοπαλίες Ήττες Γκολ Υπέρ Γκολ Κατά Βαθμοί 50  1052   362  277  413  1570  1641  1222 
Η ΕΠΑ πέτυχε τις περισσότερες νίκες (18) την περίοδο 1986-87. Την περίοδο 1935-36 δεν πέτυχε καμία νίκη.
Οι περισσότερες ισοπαλίες (13) σημειώθηκαν τις περιόδους 1977-78 και 1983-84. Τις περιόδους 1934-35, 1938-39, 1940-41, 1946-47 και 1953-54 δεν σημείωσε καμία ισοπαλία.
Τις περιόδους 1944-45 και 1945-46 δέχθηκε μόνο μία ήττα. Τις περισσότερες ήττες (17) δέχτηκε την περίοδο 1993-94.
Τα περισσότερα τέρματα (50) σημείωσε την περίοδο 1944-45. Τα λιγότερα τέρματα (8) σημείωσε την περίοδο 1935-36.
Τα λιγότερα τέρματα (9) δέχτηκε την περίοδο 1938-39. Τα περισσότερα τέρματα (53) δέχτηκε τις περιόδους 1966-67 και 1993-94.
Την καλύτερη αναλογία τερμάτων (+31) είχε την περίοδο 1944-45 και τη χειρότερη (-27) την περίοδο 1935-35. 
Τους περισσότερους βαθμούς (53) κέρδισε την περίοδο 1969-70.

 Τελικοί κυπέλλου 
Η ΕΠΑ έχει κατακτήσει 5 φορές το Κύπελλο Κύπρου. Είναι στην έκτη θέση κατακτήσεων του κυπέλλου. Συνολικά έχει συμμετάσχει 8 φορές στον τελικό του κυπέλλου. Ο πίνακας που ακολουθεί παρουσιάζει τους τελικούς στους οποίους συμμετείχε η ΕΠΑ.

 Περίοδος  Αντίπαλος  Ημερομηνία  Γήπεδο  Αποτέλεσμα 1944-45ΑΠΟΕΛ14 Απριλίου 1945Παλιό ΓΣΠ3-11945-46ΑΠΟΕΛ14 Απριλίου 1946Παλιό ΓΣΠ2-11949-50Ανόρθωση23 Απριλίου 1950Παλιό ΓΣΠ2-11950-51ΑΠΟΕΛ25 Φεβρουαρίου 1951Παλιό ΓΣΠ0-71952-53Τσετίν Καγιά Λευκωσίας19 Απριλίου 1953Παλιό ΓΣΠ2-11954-55Πεζοπορικός10 Ιουλίου 1955Παλιό ΓΣΠ2-11967-68ΑΠΟΕΛ7 Ιουλίου 1968Παλιό ΓΣΠ1-21984-85ΑΕΛ22 Ιουνίου 1985Μακάρειο0-1

 Αγώνες για ασπίδα Πάκκου 
Η ΕΠΑ έχει κατακτήσει 1 φορά την Ασπίδα Πάκκου. Συνολικά έχει διεκδικήσει 2 φορές το τρόπαιο. Ο πίνακας που ακολουθεί παρουσιάζει τους αγώνες για την κατάκτηση της Ασπίδας Πάκκου στους οποίους συμμετείχε η ΕΠΑ.
 Έτος  Αντίπαλος  Ημερομηνία  Γήπεδο  Αποτέλεσμα  1953 ΑΕΛ  4 Οκτωβρίου 1953 Παλιό ΓΣΠ2-2 (2-4 παρ.) 1955  ΑΕΛ  30 Οκτωβρίου 1955 Παλιό ΓΣΠ3-2

 Τίτλοι-Διακρίσεις 
 Πρωτάθλημα Κύπρου:
 Πρωταθλήτρια (3): 1944-45, 1945-46, 1969-70

 Κύπελλο Κύπρου:
 Κυπελλούχος (5): 1945, 1946, 1950, 1953, 1955

 Ασπίδα Πάκκου:
 Νικήτρια (1): 1955

 Β΄ κατηγορία:
 Πρωταθλήτρια (1): 1989-90

Η ΕΠΑ έχει πετύχει:
Δύο νταμπλ (κατάκτηση πρωταθλήματος και κυπέλλου την ίδια περίοδο): 1944-45, 1945-46

 Χρώματα 
Από την ίδρυση της η ΕΠΑ υιοθέτησε ως χρώματα της το κίτρινο και το μαύρο.

 Έδρα 
Η ΕΠΑ από την ίδρυση της και έως το 1989 χρησιμοποιούσε ως έδρα το Παλιό ΓΣΖ. Το 1989 ολοκληρώθηκε το νέο ΓΣΖ το οποίο αποτέλεσε έδρα της ΕΠΑ την περίοδο 1989-1994.

 Ευρωπαϊκή πορεία 
 Ευρωπαϊκά παιχνίδια 
Ο ακόλουθος πίνακα παρουσιάζει τα αποτελέσματα της ΕΠΑ στις ευρωπαϊκές διοργανώσεις.

 Σεζόν Κύπελλο Φάση Αντίπαλος Εντός  Εκτός  Συν. σκορ Πρ./Απ.1970-71ΠρωταθλητριώνΑ' γύροςΜπορούσια Μενχενγκλάντμπαχ0-610-100-1617px1972-73ΟΥΕΦΑΑ' γύροςΑραράτ Ερεβάν20-1</small>0-1</small>0-217px1987-88ΟΥΕΦΑΑ' γύροςΒικτόρια Βουκουρεστίου0-1</small>0-3</small>0-417px

1 Και τα δύο παιχνίδια έγιναν στη Γερμανία.

2 Η αρμενική Αραράτ Ερεβάν, όταν αντιμετώπισε την ΕΠΑ, εκπροσωπούσε τη Σοβιετική Ένωση στη διοργάνωση.

 Συνολικές συμμετοχές 
  Εντός Εκτός Σύνολο Κύπελλο Συμ. Αγ. Πρ. Ν  Ι  Η ΓΥ  ΓΚ Β Ν  Ι  Η ΓΥ  ΓΚ Β Ν  Ι  Η ΓΥ  ΓΚ Β Πρωταθλητριών12000106000101000020160 ΟΥΕΦΑ240002020002040004060 Σύνολο36000308000301400060220
Για σκοπούς σύγκρισης υπολογίζεται βαθμολογία με το σύστημα: νίκη=3 βαθμοί, ισοπαλία=1 βαθμός, ήττα=0 βαθμοί.

 Στατιστικά ανά χώρα 
Η ΕΠΑ έχει αντιμετωπίσει αντιπάλους από 3 διαφορετικές χώρες.

  Εντός Εκτός Σύνολο Χώρα Αγ.  Π  Α  Ν  Ι  Η ΓΥ  ΓΚ Β Ν  Ι  Η ΓΥ  ΓΚ Β Ν  Ι  Η ΓΥ  ΓΚ Β  Αρμενία1201001010001010002020  Γερμανία20100106000101000020160  Ρουμανία201001010001030002040 Σύνολο60300308000301400060220

Για σκοπούς σύγκρισης υπολογίζεται βαθμολογία με το σύστημα: νίκη=3 βαθμοί, ισοπαλία=1 βαθμός, ήττα=0 βαθμοί.

1 Η αρμενική Αραράτ Ερεβάν, όταν αντιμετώπισε την ΕΠΑ, εκπροσωπούσε τη Σοβιετική Ένωση στη διοργάνωση.

 Στατιστικά ανά αντίπαλο 
Η ΕΠΑ έχει αντιμετωπίσει συνολικά 3 διαφορετικούς αντιπάλους.

  Εντός Εκτός Σύνολο Ομάδα Αγ.  Π  Α  Ν  Ι  Η ΓΥ  ΓΚ Β Ν  Ι  Η ΓΥ  ΓΚ Β Ν  Ι  Η ΓΥ  ΓΚ Β Αραράτ Ερεβάν201001010001010002020 Βικτόρια Βουκουρεστίου201001010001030002040 Μπορούσια Μενχενγκλάντμπαχ20100106000101000020160 Σύνολο60300308000301400060220
Για σκοπούς σύγκρισης υπολογίζεται βαθμολογία με το σύστημα: νίκη=3 βαθμοί, ισοπαλία=1 βαθμός, ήττα=0 βαθμοί.

Καλαθοσφαίριση
H EΠΑ διέθετε και τμήμα μπάσκετ που έπαιζε στην Α' Κατηγορία πριν συγχωνευτεί με τον Πεζοπορικό το 1994. Το τμήμα μπάσκετ ιδρύθηκε το 1971. Εδρα ήταν το Κοινοτικό Λάρνακας, 1200 θέσεων.EΠΑ 1992-93: Μια φωτογραφία και ένα δημοσίευμα με αρκετές αναμνήσεις! - cyprusbasket.net 
Την σεζον 1992-93, το ρόστερ ήταν: Α,Χαραλάμπους, Μ.Νεοφύτου, Μαξιούτης, Χ` Νεοφύτου, Φ.Φωτίου, Μ.Αργυράκης, Λ.Μουζουρίδης, Π.Βούλγαρης, Μ.Κουής, Κ.Ολύμπιος, Τοντ και Μόργκαν. Από το 1991 ως στα μέσα της σεζόν 1993-94 προπονητής ήταν ο Χρίστος Πουπάζης. Τότε ο Ντραγκαν Ράτσα είχε αναλάβει είχε αναλάβει χρέη παίκτη-προπονητή ως το τελος της σεζόν για τους κιρινόμαυρους.🏀 Ποιος ήταν ο τελευταίος προπονητής της ΕΠΑ;  - cyprusbasket.net 

Αξιόλογοι παίκτες
 Α. Τοντ
 Γ. Μόργκαν
 Λοϊζος Μαξιούτης
 Μιχάλης Νεοφύτου
  Ντραγκαν Ράτσα

Αξιόλογοι προπονητές
 Χρίστος Πουπάζης
  Ντραγκαν Ράτσα

 Παραπομπές 

 Βιβλιογραφία 

 Πηγές 
Ρετρό: 1945-55: Η χρυσή δεκαετία της ΕΠΑ Λάρνακος
Η ιστορία και η πορεία της ΕΠΑ
Οι «εκλεκτοί γονείς» της ΑΕΚ Λάρνακας

 Δείτε επίσης 
 Α΄ κατηγορία ποδοσφαίρου ανδρών Κύπρου
 Κύπελλο Κύπρου (ποδόσφαιρο ανδρών)
 Super Cup (ποδόσφαιρο ανδρών Κύπρου)
 Πορεία των κυπριακών ομάδων στα ευρωπαϊκά κύπελλα ποδοσφαίρου
 Ποδόσφαιρο στην Κύπρο

 Εξωτερικοί σύνδεσμοι 
 Η πορεία της ΕΠΑ στην ιστοσελίδα της ΟΥΕΦΑ
 Είκοσι χρόνια από τη γέννηση της ΑΕΚ Λάρνακας
 Πεζοπορικός / ΑΜΟΛ / ΕΠΑ ― Ο Αρίσταρχος Δημητρίου θυμάται
 Ένα φωτογραφικό στιγμιότυπο από τα εικοσάχρονα της ΕΠΑ
 Τα επινίκια της ΕΠΑ για την κατάκτηση του Κυπέλλου 1954/55
 Η πρώτη διεθνής νική κυπριακής ομάδας από καταβολής του Κυπριακού Ποδοσφαίρου
 Η σχέση του ημίθεου Ηρακλή και της ΕΠΑ

*
Κατηγορία:Αθλητικοί σύλλογοι Επαρχίας Λάρνακας
Κατηγορία:Ανενεργές ποδοσφαιρικές ομάδες Κύπρου (ανδρών)
Κατηγορία:Ιδρύσεις ποδοσφαιρικών ομάδων το 1932